*Վիքիպեդիայում կան հոդվածներ Բաղդասարյան ազգանունով այլ մարդկանց մասին։*

**Ռոս Սամուել Բաղդասարյան** (անգլ.՝ Ross Bagdasarian, Sr. *Ռոս Բաղդասարյան Ավագ*, լրիվ անունը՝ **Ռոստոմ Սիփան Բաղդասարյան**) (հունվարի 27, 1919(1919-01-27), Ֆրեզնո, Կալիֆոռնիա, ԱՄՆ - հունվարի 16, 1972(1972-01-16), Բևերլի Հիլզ, Լոս Անջելես շրջան, Կալիֆոռնիա, ԱՄՆ), հայտնի է իր բեմական անունով՝ **Դեյվիդ Սևիլ**, ամերիկահայ դաշնակահար, երգիչ, երգահան, ձայնագրման պրոդյուսեր և դերասան։

Առավել հայտնի է նրա ստեղծած Alvin and the Chipmunks մուլտ-խումբը։ Ի սկզբանե որպես բեմի և կինոյի դերասան, նա հայտնի դարձավ 1958 թվականին «Witch Doctor» և «The Chipmunk Song (Christmas Don't Be Late)» երգերով, որոնք երկուսն էլ դարձան Billboard-ի համար մեկ սինգլներ։ Նա պրոդյուսեր և ղեկավարել է «Ալվինի շոուն», որը ցուցադրվել է CBS հեռուստաալիքով 1961–62 թվականներին։

Կենսագրություն
--------------

Ծնվել է Մեծ Եղեռնը վերապրած բիթլիսցիների ընտանիքում՝ Կալիֆոռնիայի Ֆրեզնո քաղաքում։ Եղել է Վիլյամ Սարոյանի մորաքրոջ որդին։ Վաղ տարիքից գրել է երաժշտություն, բանաստեղծություններ, սցենարաներ։ Ռոս Բաղդասարյանը բացահայտել է երաժշտություն ձայնագրելու հատուկ տեխնիկա, որը ձայնի ներմուծման և վերարտադրման արագությունների տարբերության շնորհիվ ապահովում է երեխաների համար սիրելի ձայնի տատանվող բարձր տեմբր։ Նա հորինել է հեքիաթային հերոսների, որոնք իբր կատարում են այդ երգերը՝ «Էլվին շերտավոր սկյուռիկը և նրա ընկերները», «Սեյմանը և Թեոդորը»։

Ունեցել է նվագախումբ, թողարկել ձայնապնակներ։ Որպես երաժիշտ հանդես է եկել Դեյվիդ Սեսիլ անվամբ (ի պատիվ իսպանական Սեվիլ քաղաքի), որը հետագայում օգտագործել է որպես համանուն կիսահորինված կերպարի անուն։ Գրել է երգեր Սարոյանի խոսքերով՝ համադրելով փոփ երաժշտությունը հայկական մեղեդուն։ Ժողովրդականություն է վայելել նրա «Եկ իմ տունը» երգը, որ կատարվել է Սարոյանի «Որդին» պիեսի բեմադրության ժամանակ։ Նշանավոր է դարձել «Շերտասկյուռի երգը» (1958) ձայնապնակով, որից 3,5 միլիոն օրինակ է վաճառվել հինգ շաբաթում։

Նկարահանվել է ֆիլմերում՝

* Ալֆրեդ Հիչքոքի «Բակ նայող լուսամուտը»
* «Կարմիր այրին»
* «Երեք սարսափազդու մարդիկ»
* «Գոռոզն ու սրբապիղծը»
* «Չինացի Վիկտորը»
* «Վիվա Զապատա»

Առանձնապես հայտնի է դարձել ԱՄՆ կինոյի աշխարհում իր ստեղծած «Էլվինը և բուրունդուկները» (անգլ.՝ *Alvin and the Chipmunks*) մուլտիպլիկացիոն ֆիլմերի հռչակավոր սերիայի շնորհիվ։

Մրցանակներ
----------

3 անգամ արժանացել է Գրեմմի մրցանակի։

Ընտանիք
-------

Ռոս Բաղդասարյանի վաղաժամ մահից հետո իր գործը շարունակեց որդին՝ Ռոս Բաղդասարյան Կրտսերը։

Դուստրը՝ Քերոլ Բաղրամյանը, նկարահանվել է մի քանի շարժանկարներում («Ութանկյուն», 1979)։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2
3. 1 2  Last.fm — 2002.
4. 1 2
5. 1 2
6. ↑  Blevins, Joe (2015 թ․ նոյեմբերի 10). «The Dark, Angry Father of 'Alvin and the Chipmunks'». *Vulture* (ամերիկյան անգլերեն). Վերցված է 2022 թ․ սեպտեմբերի 6-ին.
7. ↑  Ռոս Բաղդասարյանի մասին anunner.com կայքում
8. ↑  Աշխարհի հայեր, Ռոս (Տիգրան) Բաղդասարյան
9. ↑  Քերոլ Բաղդասարյանի մասին IMDb կայքում

Արտաքին հղումներ
----------------

* William Saroyan & Ross Baghdasaryan - Come on-a my house
* Ծննդյան տոնի հարգանքի տուրք Ռոս Բաղդասարյանին

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոս Բաղդասարյան» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | AllMovie · ČSFD · Discogs · Discogs · Internet Movie Database · MusicBrainz · Rate Your Music · Find A Grave · Find A Grave · WikiTree |
|  |
| Բառարաններ և հանրագիտարաններ | Արմենիապեդիա · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX964619 · BNF: 14002047v, 179861618 · CONOR: 219748195 · GND: 135176859 · ISNI: 0000000112037650 · LCCN: n2008080762 · NTA: 070806144 · NUKAT: n2010157214 · VIAF: 100259690 · WorldCat VIAF: 100259690 |

 |

 |